b'\n_START_ARTICLE_\nEverettin laivastosatama\n_START_PARAGRAPH_\nEverettin laivastoasema (engl. Naval Station Everett) on Yhdysvaltain laivaston tukikohta Yhdysvaltain l\xc3\xa4nsirannikolla Washingtonissa Everettiss\xc3\xa4, joka sijaitsee nelisenkymment\xc3\xa4 kilometri\xc3\xa4 Seattlest\xc3\xa4 pohjoiseen. Vuonna 1994 avattu tukikohta sijaitsee Puget Soundin koillisrannalla ja se on suunniteltu lentotukialusosaston tukikohdaksi. _NEWLINE_Tukikohtaan on sijoitettu lentotukialuksen lis\xc3\xa4ksi kuusi h\xc3\xa4vitt\xc3\xa4j\xc3\xa4\xc3\xa4 ja Yhdysvaltain rannikkovartioston aluksia. Tukikohdassa ty\xc3\xb6skentelee noin 6\xc2\xa0000 henkil\xc3\xb6\xc3\xa4 ja se on Everettin kaupungin toiseksi suurin ty\xc3\xb6llist\xc3\xa4j\xc3\xa4. Laivastosatama otettiin k\xc3\xa4ytt\xc3\xb6\xc3\xb6n 1994.'